ᱛᱮᱞ ᱟᱵᱤᱵᱽ

ᱛᱮᱞ ᱟᱵᱤᱵᱽ (ᱦᱤᱵᱨᱩ: : תל אביב, ᱟᱨᱚᱵᱤᱠ: تل أبيب) ᱫᱚ ᱤᱡᱽᱨᱟᱭᱮᱞ ᱨᱮᱱᱟᱜ ᱢᱤᱫ ᱢᱩᱬᱩᱛ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱤᱡᱽᱨᱟᱭᱮᱞ ᱨᱮᱭᱟᱜ ᱜᱩᱥ ᱰᱟᱱ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱥᱚᱦᱚᱨ ᱦᱚᱸ ᱠᱟᱱᱟ ᱾ ᱵᱷᱩᱼᱢᱚᱫᱷᱚ ᱫᱚᱨᱮᱭᱟ ᱟᱨᱮ ᱨᱮ ᱢᱮᱱᱟᱜ ᱱᱚᱶᱟ ᱢᱮᱴᱨᱚᱯᱚᱞᱤᱴᱚᱱ ᱥᱚᱦᱚᱨ ᱨᱮ ᱔᱖᱐,᱖᱑᱓ ᱜᱟᱱ ᱦᱚᱲ ᱠᱚ ᱛᱟᱦᱮᱱᱟ, ᱟᱨ ᱱᱚᱶᱟ ᱜᱮ ᱤᱡᱽᱨᱟᱭᱮᱞ ᱨᱮᱱᱟᱜ ᱠᱟᱹᱣᱰᱤ ᱟᱨ ᱴᱮᱠᱱᱚᱞᱚᱡᱤ ᱛᱟᱞᱢᱟ ᱠᱟᱱᱟ ᱾ ᱡᱩᱫᱤ ᱥᱟᱢᱟᱝ ᱡᱮᱨᱩᱡᱟᱞᱮᱢ ᱤᱡᱽᱨᱟᱭᱮᱞ ᱨᱮᱱᱟᱜ ᱢᱮᱱᱛᱮ ᱥᱟᱵᱽ ᱦᱩᱭᱩᱜᱼᱟ ᱛᱚᱵᱮ ᱛᱮᱞ ᱟᱵᱤᱵᱽ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱠᱟᱱᱟ; ᱟᱨ ᱡᱩᱫᱤ ᱵᱟᱝ, ᱛᱚᱵᱮ ᱛᱮᱞ ᱟᱵᱤᱵᱽ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱥᱚᱦᱚᱨ ᱦᱩᱭᱩᱜᱼᱟ ᱯᱟᱪᱮ ᱡᱮᱨᱩᱡᱟᱞᱮᱢ ᱠᱷᱚᱱ ᱦᱚᱸ ᱰᱷᱮᱨ ᱾

ᱛᱮᱞ ᱟᱵᱤᱵᱽ ᱫᱤᱥᱚᱢ ᱛᱮᱞ ᱟᱵᱤᱵᱽ ᱭᱟᱯᱷᱳ ᱢᱤᱭᱩᱱᱤᱥᱤᱯᱟᱞᱤᱴᱤ ᱦᱚᱛᱮᱛᱮ ᱪᱟᱪᱞᱟᱣᱭᱚᱜᱼᱟ ᱾ ᱱᱚᱶᱟ ᱫᱚ ᱢᱤᱫ ᱡᱮᱜᱮᱛ ᱱᱟᱜᱟᱲ ᱠᱟᱱᱟ ᱾ ᱛᱮᱞ ᱟᱵᱤᱵᱽ ᱛᱮᱥᱟᱨ ᱥᱮ ᱯᱩᱱᱟᱜ ᱢᱟᱨᱟᱝ ᱠᱟᱹᱣᱰᱤᱟᱹᱨᱤ ᱥᱚᱦᱚᱨ ᱟᱨ ᱥᱟᱢᱟᱝᱼᱛᱟᱞᱢᱟ (middle east) ᱨᱮ ᱦᱚᱲ ᱯᱤᱪᱷᱤ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱠᱟᱹᱣᱰᱤᱟᱹᱨᱤ ᱥᱚᱦᱚᱨ ᱠᱟᱱᱟ ᱾ ᱛᱮᱞ ᱟᱵᱤᱵᱽ ᱨᱮᱜᱮ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱛᱮᱞ ᱟᱵᱤᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱟᱦᱟ ᱨᱮ ᱓᱐,᱐᱐᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱯᱟᱹᱴᱷᱩᱭᱟᱹ ᱢᱮᱱᱟᱜ ᱠᱚᱣᱟ ᱾

ᱧᱩᱛᱩᱢ

ᱱᱟᱜᱟᱢ
ᱛᱮᱞ ᱟᱵᱤᱵᱽ ᱑᱙᱐᱙ ᱥᱮᱨᱢᱟ ᱨᱮ ᱢᱤᱫ ᱤᱦᱩᱫᱤ, ᱭᱩᱥᱩᱵᱷ ᱦᱚᱛᱮᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱢᱟᱬᱮ ᱵᱚᱱᱫᱚᱨ ᱥᱚᱦᱚᱨ ᱡᱟᱯᱷᱟ ᱟᱨᱮ ᱨᱮ ᱾ ᱛᱮᱞ ᱟᱵᱤᱵᱽ ᱨᱮᱱᱟᱜ ᱩᱛᱷᱱᱟᱹᱣ ᱩᱥᱟᱹᱨᱟ ᱜᱮ ᱩᱱ ᱚᱠᱛᱚ ᱨᱮᱱᱟᱜ ᱡᱟᱯᱷᱟ, (ᱡᱟᱦᱟ ᱨᱮ ᱟᱨᱚᱵ ᱦᱚᱲ ᱠᱚ ᱰᱷᱮᱨ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ) ᱠᱷᱚᱱ ᱞᱟᱦᱟ ᱤᱫᱤᱭᱮᱭᱮᱱᱟ ᱾ ᱤᱡᱽᱨᱟᱭᱮᱞ ᱛᱷᱟᱯᱚᱱ ᱨᱮᱱᱟᱜ ᱵᱟᱨ ᱥᱮᱨᱢᱟ ᱛᱟᱭᱚᱢ ᱑᱙᱕᱐ ᱨᱮ ᱡᱟᱯᱷᱟ ᱟᱨ ᱛᱮᱞ ᱟᱵᱤᱵᱽ ᱢᱤᱫ ᱴᱷᱮᱱ ᱥᱮᱞᱮᱫ ᱦᱩᱭ ᱞᱮᱱᱟ ᱾ ᱛᱮᱞ ᱟᱵᱤᱵᱽ ᱣᱟᱭᱤᱴ ᱥᱤᱴᱤ, ᱒᱐᱐᱓ ᱥᱮᱨᱢᱟ ᱨᱮ ᱭᱩᱱᱤᱠᱳᱰ ᱣᱟᱨᱞᱰ ᱦᱮᱨᱤᱴᱮᱡᱽ ᱴᱷᱟᱹᱶ ᱞᱮᱠᱟᱛᱮ ᱢᱟᱱᱚᱛ ᱮᱢ ᱦᱩᱭ ᱟᱠᱟᱱᱟ ᱾

ᱚᱛᱱᱚᱜ
ᱥᱚᱨᱠᱟᱨ

ᱥᱮᱪᱮᱫ

ᱰᱮᱢᱚᱜᱽᱨᱟᱯᱷᱤ

ᱠᱟᱹᱣᱰᱤᱟᱹᱨᱤ

ᱦᱮᱡᱽᱥᱮᱱ

ᱦᱚᱨᱢᱚᱥᱟᱶᱟᱨ

ᱟᱜᱟᱢ
ᱤᱡᱽᱨᱟᱭᱮᱞ ᱨᱮᱱ ᱥᱚᱨᱟᱥᱴᱨᱚ ᱢᱚᱱᱛᱨᱤ (Interior Ministry) ᱥᱩᱨ ᱨᱮᱱᱟᱜ ᱥᱚᱦᱚᱨ ᱵᱟᱛ ᱭᱟᱢ ᱟᱨ ᱛᱮᱞ ᱟᱵᱤᱵᱽ ᱢᱮᱥᱟ ᱞᱟᱹᱜᱤᱫ ᱠᱚ ᱮ ᱢᱮᱱᱡᱚᱝ ᱮᱫᱟ ᱾ ᱱᱮᱛᱟᱨᱟᱜ ᱥᱮᱞᱮᱫ ᱞᱟᱹᱜᱤᱫ ᱯᱟᱱᱛᱷᱟ ᱠᱚ ᱵᱟᱨᱯᱮ ᱥᱮᱨᱢᱟ ᱥᱟᱯᱲᱟᱣ ᱛᱟᱭᱚᱢ ᱒᱐᱓᱐ ᱨᱮ ᱨᱤᱠᱟᱹᱭ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾ ᱦᱩᱫᱤᱥ ᱦᱩᱭ ᱟᱠᱟᱱ ᱡᱮ ᱡᱩᱫᱤ ᱱᱚᱶᱟ ᱠᱟᱹᱢᱤᱦᱚᱨᱟ ᱴᱷᱤᱠ ᱛᱮ ᱪᱟᱞᱟᱜ ᱠᱷᱟᱱ, ᱥᱩᱨᱼᱥᱩᱯᱩᱨ ᱮᱴᱟᱜ ᱥᱚᱦᱚᱨ ᱨᱟᱢᱟᱛ ᱜᱟᱱ ᱟᱨ ᱜᱤᱵᱷᱟᱛᱟᱭᱤᱢ ᱠᱚ ᱥᱮᱞᱮᱫ ᱦᱩᱭᱩᱜᱼᱟ ᱾  ᱟᱫᱚᱢ ᱥᱚᱨᱠᱟᱨᱤ ᱠᱟᱹᱢᱤᱭᱟᱹ ᱠᱚ ᱩᱭᱦᱟᱹᱨ ᱮᱫ ᱠᱟᱱᱟ ᱱᱚᱶᱟ ᱠᱚ ᱥᱚᱦᱚᱨ ᱥᱮᱞᱮᱫ ᱛᱟᱭᱚᱢ ᱱᱚᱶᱟ ᱢᱟᱨᱟᱝ ᱞᱚᱱᱰᱚᱱ ᱞᱮᱠᱟ ᱥᱟᱵᱽ ᱢᱤᱭᱩᱱᱤᱥᱤᱯᱟᱞᱤᱴᱤ ᱠᱚ ᱤᱫᱤ ᱠᱟᱛᱮᱡ ᱢᱤᱫ ᱥᱩᱯᱟᱨᱥᱤᱴᱤ ᱵᱮᱱᱟᱜᱼᱟ ᱾

ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ